三宝 (道教)

美德 
慈（仁愛），儉（儉樸），不敢為天下先（謙讓）。

出老子《道德经》第六十七章，「我有三寶，持而保之；一曰慈，二曰儉，三曰不敢為天下先。夫慈故能勇，儉故能廣，不敢為天下先，故能成器長。」

 經教 
道（太上無極大道），經（三十六部尊經），師（玄中大法師）《太極真人敷靈寶齋戒威儀諸經要訣》:「臣等燒香，歸身歸神歸命大道。臣等首體投地，歸命太上三尊。……自歸依師尊大聖眾至真之德。得道之後，昇入無形，與道合真。夫三尊者，道尊、經尊、真人尊也。三一之尊，通乎人身。」
陸修靜《太上洞玄靈寶授度儀》:「每誦步虛一首訖，弟子唱善散花，禮一拜畢，唱三禮曰：至心稽首禮太上無極大道。至心稽首禮三十六部尊經。至心稽首禮玄中大法師。」
張萬福《三洞眾戒文》:「始起心入道三歸戒文：命諸男女伏受三歸依戒。第一戒者，歸身太上無極大道；第二戒者，歸神三十六部尊經；第三戒者，歸命玄中大法師。」
王常月《初真戒律》:「凡初入太上正宗法門，不問道俗，必先遵依太上金科玉律，三洞戒文，供養大道尊像，表通都天糾察王天君。請祈盟証，受三皈依戒。三皈依戒：第一皈身太上無極大道，永脫輪回，故曰道寶。第二皈神三十六部尊經，得聞正法，故曰經寶。第三皈命玄中大法師，不落邪見，故曰師寶。」。

出《道教義樞》，「《請問經》-{云}-：一者道寶，二者太上經寶，三者大法師寶。道以通達為義，謂能自通通他，又能令凡達理，通物至樂。太上經者，太言極大，備包眾理；上是勝出，超踰眾教，經即訓法、訓常，言由言徑。法為萬物軌範，常謂眾聖模刊，由是得理之所由，徑是入道之途徑。法師者，《消魔經》注-{云}-：能養生，教善行，為人範，是法師也。孟法師-{云}-：師者，和也，眾也。謂率徒必眾，接物必和。《盟威經》-{云}-：師，和也。但和有理有事。事和者，容人畜眾，事同水乳。理和者，思真詣聖，不違玄趣也。」

道教的「禮師存念訣」，援用「存思」法協助齋醮行儀，用於朝禮、願念乃至發揮護衛壇場，當中有段內容為召降聚會於玉京山上的太上三尊（道經師三寶或三清），令其降臨內壇高座。

出《道法會元·上清靈寶無量度人上道·禮師存念訣》：
 存道寶第一：「存見齋壇為玄都玉京山七寶城宮臺寶益獅子之座，座上有蓮花以為茵藉，座前獅子蹲踞相間，香官仗樂森然羅列。」「存思之時，皆應臨目，常見太上在高座上，老君在右，道君在左」
 存經寶第二：「在於太上之西，有七寶裝嚴光明帳座，座上有玉案，案上有經寶。絳霄之中，火鈴之室，花藉蘊函鎮覆經上，玉童玉女侍衛香燈，三十六部道德為宗，太上侍官立左」
 存師寶第三：「在於太上之東，七寶裝嚴光明帳座，座上有玄中大法師。」《太極真人敷靈寶齋戒威儀諸經要訣》:「老子，玄中大法師矣。」
《混元聖紀》:「徐整《三五曆記》-{云}-：元熙肇始，有神人號天皇，時老君降世，號通玄天師，一號玄中大法師。……老君在天皇時，號玄中大法師，亦曰通玄天師，出《洞真經》一十二部，以無極大道下教人問。在地皇時號，有古大先生，出《洞玄經》一十二部，化人以無上正真之道。在人皇時，號盤古先生，出《洞神經》一十二部，化人以太平無為之道。」
道法會元卷三:「靈寶玄中大法師玉虛明皇道君靜老天尊。居玉虛明皇宮。」
王契真《上清靈寶大法》卷十:「玄中大法師乃元始立教之後，至上皇元年五劫同啟，五行全形，五炁俱備，化生諸真諸仙，應五劫之內化生玄中之精，精中之玄，皆是上皇，故劫號上皇，五劫之中化生。玄中大法師乃稟五炁之精英與天真皇人，集雲成章，龍胎石景，億萬符書。三部十條悉為正文，玄中大法師方始立教也。」
金允中《上清靈寶大法》:「又以老君為人天之師，遂以為專作師宗，或又以玄中為老君化身，此尤不可執泥也。此事只見於《老君實錄》諸書而已，使果如其說，則老君為天尊，則以為上帝，既化身行教，則以為玄中大法師而已，不應探其源而稱之也。如禮師威儀經之說，則存天寶臺中，太上三尊，左有三十六部尊經，右有玄中大法師。此蓋謂經則有象，師則具形，惟大道無形，不可想念。道既肇始，主宰萬生，為歷劫之宗祖，作三才之根本。故存太上三尊，輔之以經，侍之以師，其理甚明。……若為道德天尊，則天中之君也，合用章奏也。若為玄中大法師，則天上之臣也，合用申狀也。今欲俓指玄中為老君，則不然也。或者又稱玄中法師為靜老天尊，尤其謬矣。」

聞唱道時，兆存內景神光洞照壇席，分毫無翳，五臟六腑瑩若瑠璃，九光射于左右。正拜訖，次心禮九拜，存中有太上三尊在空玄之中敷設寶座，三界眾真朝禮，如玉京山朝會之儀。左有琅書金篇，真文寶符，自然之書，三十六部尊經，右有上古三師(經、籍、度三師)，及授法諸師環立。

 內丹學 
精（生命活動的物質基礎），氣（維持生命活動的動力），神（生命活動的統馭主宰）。

出《海瓊白真人語錄》，「夫人身中有內三寶，曰精、氣、神是也。神是主，精、氣是客。......萬神一神也，萬氣一氣也，以一而生萬，攝萬而歸一，皆在我之神也。」《天仙正理直論》，「修仙者必用精、炁、神三寶，此言只神炁二者，以精在炁中，精炁本是一故也。」

參考文獻

Category:道教
Category:中國思想